اولوسلارآراسی کرئدی درجه‌لندیرمه قورولوشو فیچ ریتینگز، آذربایجانین پوئن گؤرونومونو "دوراغانا" یوکسلتدیگینی بیلدیردی.
فیچ ریتینگزدن وئریلن آچیقلامادا، آذربایجانین خاریجی پول جینسین‌دن کرئدی پوئنینین "ب‌ب+" سویه‌سینده تصدیق ائدیلدیگی، پوئن گؤرونومونون ایسه "منفی‌دن" "ثابته" چکیلدیگی بیلدیریلدی.
آچیقلامادا، اؤلکه‌ده ماکرواقتصادی ثابیتلیگین گئچن ایل یاخالاندیغی قید ائدیلرکن، نفت قیمتلرین‌ده‌کی آرتیشین و دوزلن مالی و پولی سیاستلرین آذربایجانین پول بیریمینی ساغلاملاشدیردیغی ایفاده ائدیلدی.
بونون دا تورم نسبتینی آزالداراق گئچن ایل یوزده ۱۲،۹ نیسبتینه دوشوردویونه دقت چکیلن آچیقلامادا، نفت قیمتلرینین ثابت قالماسی وضعیتین‌ده آذربایجانین پول بیریمینین گله‌جک ایکی ایلده دییشمه‌سینین گؤزلنمه‌دیگی قید ائدیلدی.
آچیقلامادا، یوک‌سلن نفت قیمتلری اؤتن ایلین ایکینجی دوردده‌بیریندن اعتباراً آذربایجانین بوئجه آرتیغی وئردیگی وورغولانارکن، آذربایجان دؤولت نفت فوندونون ۲۰۱۶داکی ۳۳،۱ میلیارد دلار سویه‌سین‌دن ۲۰۱۷ سونون‌دا ۳۵،۸ میلیارد دلارا یوکسلدیگی معلوماتینا یئر وئریلدی.
گونئی گاز دهلیزینین باشا چاتماسین‌دان سونرا آذربایجانین گاز صادرتین‌دا دا آرتیش گؤزلندیگی بیلدیریلدی.
